Diari Oficial de la Generalitat Valenciana


Sumari del DOGV 9439, del 30-09-2022 (2022/8824)

RESOLUCIÓ de 27 de setembre de 2022, de la Presidència de la Generalitat, de concessió del Premi President i dels premis Generalitat Fogueres 2022.
---------------------------------------------------------------------------------------------------------------------------------------------------

### Dades del document

Número de DOGV
:   9439

Data del DOGV
:   30-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8824


Data del document
:   27-09-2022

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 27 de setembre de 2022, de la Presidència de la Generalitat, de concessió del Premi President i dels premis Generalitat Fogueres 2022. [2022/8824]  
El Decret 12/2018, d'11 de juny, del president de la Generalitat (DOGV 8318, 15.06.2018), va crear el Premi President i els premis de la Generalitat a les Fogueres, amb el desig de contribuir al lluïment més gran i consolidació de les tradicionals festes de les Fogueres.  
Mitjançant la Resolució de 29 de març de 2022, de la Presidència de la Generalitat (DOGV 9313, 05.04.22), es van convocar el Premi President i els premis Generalitat a les Fogueres 2022.  
Vist l'apartat quart de l'esmentada resolució de convocatòria, que disposa que la Federació de Fogueres de la Ciutat d'Alacant, les entitats i ajuntaments competents en la matèria, així com les entitats guanyadores dels premis notificaran a la Subdirecció General d'Organització i Coordinació, en el termini de dos mesos a partir del 24 de juny l'obtenció dels respectius premis regulats en el decret esmentat.  
  
Vista la documentació remesa dins de l'esmentat termini i, d'acord amb l'apartat cinqué de l'esmentada Resolució de 29 de març de 2022, de la Presidència de la Generalitat, resolc:  
  
Primer  
Concedir el Premi President de la Generalitat a la Foguera Florida Portazgo, com a guanyadora de la categoria especial de la ciutat d'Alacant, per la quantitat bruta de cinc mil euros (5.000 ?), a la qual es practicaran els descomptes i retencions que li siguen aplicables.  
  
Segon  
Concedir el Premi Generalitat a l'artista Pere Vicent Baenas García, com artista autor de la foguera guanyadora de la categoria especial d'Alacant de l'any 2022, per la quantia bruta de cinc mil euros (5.000 ?), a la qual es practicaran els descomptes i retencions que li siguen aplicables.  
  
Tercer  
Concedir els premis Generalitat a les fogueres guanyadores següents en cada categoria -excepte categoria especial- de la ciutat d'Alacant per una quantia bruta, per a cadascuna d'elles, de mil euros (1.000 ?) a la qual es practicaran els descomptes i retencions que li siguen aplicables:  
  
Categoría primera: Esplanada  
Categoría segunda: Sant Blai-La Torreta  
Categoría tercera: Doctor Bergez Carolinas   
Categoría cuarta: avinguda Costa Blanca Entreplayas  
Categoría quinta: Gran Via Garbinet  
Categoría sexta A: Los Ángeles  
Categoría sexta B: Barrio Obrero  
  
Quart  
Concedir el Premi Generalitat a les següents fogueres guanyadores o úniques en municipis de la Comunitat Valenciana de més de 20.000 habitants, excepte la ciutat d'Alacant, per una quantia bruta, per a cadascuna d'elles, de mil euros (1.000 ?) a la qual es practicaran els descomptes i retencions que li siguen aplicables:  
- Benidorm: La Cala  
- Torrevieja: Fogueres del Calvari  
  
Cinqué  
Concedir el Premi Generalitat a la foguera següent, que pertany a la categoria de fogueres guanyadores o fogueres úniques en municipis de la Comunitat Valenciana de menys de 20.000 habitants per una quantia bruta de cinc-cents euros (500 ?) a la qual es practicaran els descomptes i retencions que li siguen aplicables:  
- Guardamar del Segura: Grup Foguerer Les Milotxes  
  
Sisé  
L'import total dels premis ascendeix a dèneu mil cinc-cents euros 19.500 ?) i s'abonarà amb càrrec a l'aplicació pressupostària 71.96.52.470.21.2, línia S0693000, del pressupost de la Generalitat per a l'exercici 2022.  
  
Seté  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones i entitats premiades, d'acord amb l'apartat cinqué de l'esmentada Resolució de convocatòria de 29 de març de 2022.  
  
Huité  
En el termini d'un mes a comptar des de la publicació d'aquesta resolució, les entitats i persones premiades en ella, hauran de presentar telemàticament, en el portal de la Generalitat, el document que s'inclou com a annex de l'esmentat decret, degudament emplenat, sempre que no ho hagen fet abans d'acord amb el que disposa l'apartat quart, subapartat 2, de la resolució de convocatòria, accedint al següent enllaç:  
  
https://www.gva.es/va/inicio/procedimientos'id\_proc=19619&version=amp  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Així mateix, han de presentar la documentació següent:  
a) Documentació identificativa de l'entitat premiada: CIF i estatuts.  
  
b) Identificació de la persona que té la representació legal i acreditació de la dita representació (DNI, acta de nomenament, escriptures?).  
  
Les persones i les entitats premiades, en el document annex esmentat en el primer paràgraf d'aquest apartat, podran autoritzar la Subdirecció General d'Organització i Coordinació perquè obtinga directament, dels òrgans administratius corresponents, l'acreditació d'estar al corrent de les obligacions tributàries i amb la Seguretat Social, i, en aquest cas, les entitats premiades no hauran d'aportar els corresponents certificats.  
  
No obstant això, les entitats i la persona premiades podran denegar aquest consentiment, assenyalant aquesta opció en el mencionat document. En aquest supòsit, hauran d'aportar els corresponents certificats emesos per l'Agència Estatal d'Administració Tributària, l'Agència Tributària Valenciana i la Tresoreria General de la Seguretat Social expressius d'estar al corrent en el compliment de les obligacions fiscals i amb la Seguretat Social.  
Contra aquesta resolució, que posa fi a la via administrativa, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini d'un mes comptat des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament un recurs contenciós administratiu, davant dels jutjats contenciosos administratius en el termini de dos mesos, comptats a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 27 de setembre de 2022. El president de la Generalitat, p. d. (Resolució de 29.03.2022), el sotssecretari: Emili Josep Sampio Morales.